на промишлеността на Съюза. Установено бе освен това, че експортните цени за пазара на Съюза вероятно биха били на значителни дъмпингови равнища. Твърденията, че преустановяването на дейността на местните производители в САЩ и загубата на пазарен дял от промишлеността на САЩ не са били свързани с рязкото увеличение на китайския внос, а по-скоро с финансовата криза, не бяха подкрепени с доказателства и поради това се отхвърлят. Всъщност, дори в ситуация на икономически спад китайските производители износители са успели да увеличат пазарните си дялове в САЩ. Следователно, въпреки че финансовата и икономическата криза може да са оказали въздействие върху състоянието на американските производители, увеличението на китайския внос на ниски цени значително е влошило положението. Също така твърдението, че същите производители на автомобили биха прилагали различни стратегии за снабдяване в Съюза и в САЩ, не бе подкрепено с доказателства и затова се отхвърля. Както е пояснено в съображение 181, основните производители на автомобили осъществяват дейността си и купуват колела за своите производствени обекти в САЩ и в Съюза и не съществуват обективни причини, поради които те биха използвали различни стратегии по отношение на вноса от Китай, в случай че митата бъдат отменени, а цените за ползвателите са на същото равнище на двата пазара. Следователно позицията, че развитието на пазара на САЩ показва вероятното развитие на състоянието на пазара на Съюза, ако мерките бъдат отменени, се запазва.
 Китайски цени на пазара на Съюза
 (190)
 Както бе посочено в съображение 123, цените на вноса на включените в извадката китайски производители износители на пазара на Съюза, след приспадане на антидъмпинговите мерки, биха подбивали продажната цена на промишлеността на Съюза с 8,0 %. При анализа на сегментите на производителите на оригинално оборудване и на следпродажбения пазар поотделно резултатите бяха още по-изразителни, т.е. 12,4 % за сегмента на следпродажбения пазар и 8,7 % за сегмента на производителите на оригинално оборудване. По отношение на невключените в извадката производители износители маржът на подбиване на цените би бил 7,5 %, въз основа на данни на Евростат. Що се отнася до вноса при режим на активно усъвършенстване, както е посочено в съображение 124, средният марж на подбиване на цените бе определен на същото равнище (7,6 %). Припомня се обаче, че както е посочено в съображение 124, той се основава на средните цени, без да се прави разграничение между различните видове на продукта и отговаря само на много малки количества, а именно 0,6 % от потреблението на Съюза по време на РПРП. От друга страна и както е посочено в съображение 179, ценовата разлика между китайските цени за САЩ, Япония и Индия и цените на промишлеността на Съюза се основаваше на информацията, предоставена от оказалите съдействие китайски производители износители и при изчисленията бяха взети предвид различните видове на продукта. Следователно тези изчисления бяха по-точни и считани за по-добра индикация за възможните равнища на цените на китайските производители износители, които биха преобладавали в бъдеще при евентуално отпадане на мерките, отколкото изчисленията на цените на вноса при режим на активно усъвършенстване, които са били базирани на обикновени средни стойности.
 Въздействие върху състоянието на промишлеността